Állítsa be a biztonsági mentés beállításait

# Beállítások

# Automatikus biztonsági mentések

Akkor kapcsolja be ezt a funkciót, ha szeretné, hogy a Déjà Dup automatikusan készítsen biztonsági mentéseket, így biztosan nem lesznek elmulasztva. A biztonsági mentésnél nagyon fontos, hogy minél újabb legyen, ezért lényeges a rendszer mentés.

# Biztonsági mentés helye

Beállíthatja, hogy a Déjà Dup melyik helyet használja a biztonsági mentés készítéshez és a visszaállításhoz:

# Felhő szolgáltatások

Az első néhány hely különböző vállaltok úgynevezett felhő szolgáltatásai. Egy kis összegért cserébe megőrzik az adatainkat. Az ilyen szolgáltatások azért ajánlottak, mert egy nagyon egyszerű módja, hogy házon kívül is tárolhassuk az adatainkat (esetleges katasztrófa vagy lopás esetén is biztonságban vannak).

Ezek a szolgáltatások fizetősek. Használat előtt tájékozódjon az árakról.

# Távoli kiszolgálók

Válassza ki a használni kívánt távoli kiszolgáló típusát és adja meg az elérési adatokat. Ha tisztában van a kiszolgáló URL címével, akkor az Egyéni hely alatt megadhatja akár úgy is.

# Cserélhető adathordozók

Menthetünk különböző cserélhető adathordozókra, mint pendrive vagy külső merevlemez.

# Helyi mappa

Lehetősége van helyi mappát is használni. Viszont fontos megjegyezni, hogy a mentések néha igen nagyok is lehetnek, így gondoskodni kell megfelelő méretű szabad helyről.

Ez azért nem ajánlott, mert hardver hiba esetén könnyen elveszhetnek az eredeti és mentett adatok is.

# Mappák kijelölése mentésre

Hozzon létre egy listát a biztonsági mentésre jelölt mappákból. Nyomja meg a Hozzáadás vagy a Törlés gombot a lista módosításához. Ha csak a személyes adatait szeretné menteni, az alapártelmezett Saját mappa kiválasztása elegendő.

# Kihagyandó mappák

Hozzon létre egy listát azokból a mappákból, amelyekről nem szeretne biztonsági mentést. Nyomja meg a Hozzáadás vagy a Törlés gombot a lista módosításához.

Néhány adat lehet túl nagy vagy nem is túlságosan fontos. Ebben az esetbe a kihagyásukkal értékes időt és helyet spórolhat meg.

Néhány mappa alapértelmezetten ki van hagyva:

~/.adobe/Flash_Player/AssetCache

~/.cache

~/.gvfs

~/.Private

~/.recent-applications.xbel

~/.recently-used.xbel

~/.thumbnails

~/.xsession-errors

/proc

/sys

/tmp

# Biztonsági mentések megtartása

Válassza ki a biztonsági mentések tárolásának minimális idejét. Ha úgy gondolja, hogy a fájlok túl sok helyet foglalnak, állítsa kisebbre az értéket. A részletektől függően a fájlok néha egy kicsit tovább meg lesznek tartva, de előbb sohasem törlődnek.

A mentések az alapértelmezett beállítások mellett örökre meg lesznek tartva. Ellenben, ha fogyni kezd a hely, törlésre kerülnek.